תחרות הנבל הבינלאומית

תחרות הנבל הבינלאומית מתקיימת בישראל והיא תחרות הנבל החשובה ביותר בעולם. היא נוסדה על ידי אהרן צבי פרופס, שייסד גם את הזמריה ואת פסטיבל ישראל. שנת 2009 הייתה שנת היובל לקיום התחרות.

היסטוריה 
תחרות הנבל הבינלאומית מתקיימת מדי שלוש שנים מאז 1959. היא משתווה בחשיבותה לתחרות הפסנתר הבינלאומית על שם ארתור רובינשטיין. התחרות מאורגנת על ידי "אגודת הנבל והזמיר". בראש ועדת התחרות הבינלאומית עומד זובין מהטה ובין חבריה מוזיקאים ידועי שם ואנשי ציבור.

במשך 50 שנות קיומה של התחרות הגיעו לישראל יותר מ-500 מתחרים. לכל תחרות מקפידים המארגנים להזמין יצירה ישראלית חדשה. לתחרות הראשונה בשנת 1959 הוזמנה היצירה "פואמה" מהמלחין פאול בן-חיים והיצירה "אינטראדה" מהמלחין יוסף טל. לתחרות ה-17 הוזמנה יצירה בשם "עד אין סוף" מאת המלחין יצחק ידיד.

בשנות האלפיים, משתתפים בתחרות בכל פעם כ-30 מתחרים מארצות שונות. בשנת 2006, זכה בתחרות לראשונה נבלאי ישראלי, סיון מגן.

תחרות היובל, ה-17 במספר, הסתיימה ביום 20 באוקטובר 2009 בקונצרט עם התזמורת הסימפונית ירושלים בניצוח רוברטו פטרנוסטרו. המשתתפים ניגנו כיצירה משותפת קונצ'רטו לנבל של אלברטו חינסטרה וכן ניגן כל משתתף יצירה לפי בחירתו. שופטי התחרות לא מצאו מועמד ראוי לפרס הראשון. הפרס השני ניתן לנבלנית אינה זדורובצ'י ממולדובה. את הפרס השלישי קיבל המשתתף היחיד בתחרות, רמי ואן קרסטן מהולנד.

השירות הבולאי בישראל, הנפיק בול דואר לכבוד אירוע היובל בשנת 2009.

רשימת הזוכים

ראו גם 
 מיכל זמורה-כהן, מוזיקולוגית, חברת הוועד המנהל של תחרות הנבל
 סרג'יו נטרא, מלחין, חבר הוועדה האמנותית של התחרות
 צבי אבני, מלחין, חבר הוועדה האמנותית של התחרות
 גתית בועזסון, נגנית נבל, חברת הוועדה האמנותית של התחרות
 חיים פרמונט, מלחין, חבר הוועדה האמנותית של התחרות
 יונתן זק, פסנתרן, חבר הוועדה האמנותית של התחרות
 דורון סלומון, מנצח, חבר הוועדה האמנותית של התחרות
 מיכאל מלצר, חלילן, חבר הוועדה האמנותית של התחרות
 יוסי פרוסט, מנכ"ל תחרות הנבל הבינלאומית

קישורים חיצוניים 
 
 תחרויות הנבל הקודמות (משנת 1959)
 זוכי תחרויות הנבל הקודמות (משנת 1959)
 על תחרות הנבל הבינלאומית בתל אביב

הערות שוליים

תחרויות מוזיקה בישראל
אירועים בין-לאומיים בישראל